මේ පිරිසට අමතරව පසුගිය 15 වැනි දිනයේද තවත් ඉන්දියානු ධීවරයන් 24 දෙනෙකු සමග ට්‍රෝලර් යාත්‍රා 7 ක් ශ්‍රී ලාංකික ධීවරයන්ට කොටුකැර ගැනීමට හැකි විය.මොවුන් සියලු දෙනා සහ ඔවුන්ට අයත් ට්‍රෝලර් යාත්‍රා 25ක්ද ඉන්දියානු වෙරළ ආරක්ෂක අංශයට භාරදීම සඳහා නාවික හමුදාවේ ආරක්ෂාව සහිතව ඊයේ (18) සවස ඉන්දියාව බලා පිටත් කර යැවූ බව හමුදා මාධ්‍ය ප්‍රකාශක කමාන්ඩර් කෝසල වරණකුලසූරිය මහතා පැවැසීය.ට්‍රෝලර් යාත්‍රා යොදාගනිමින් ඉන්දියානු ධීවරයන් ශ්‍රී ලංකා මුහුදු තීරයේ මසුන් මැරීම ශ්‍රී ලාංකික ධීවරයන්ගේ දෛනික ධීවර කටයුතුවලට බරපතළ ලෙස බාධා සිදුවෙමින් පවතින බව උතුරේ ධීවරයන් පොලිසියට ප්‍රකාශ කර ඇත.ශ්‍රී ලංකා මුහුදු තීරයේ බහුල වශයෙන් මසුන් සිටීම නිසා දකුණු ඉන්දියාවේ ධීවරයන් අනවසරයෙන් මාළු මැරීමේ කටයුතු වල වරින්වර යෙදීම දිගින් දිගටම සිදු කෙරිණි..